**PIEMINEKĻU, PIEMIŅAS ZĪMJU UN PIEMIŅAS VIETU IZVEIDES KONSULTATĪVĀS PADOMES ATZINUMS**

Rīgā, 2021. gada 30. septembrī

***Par piemiņas plāksni Aleksandram Čakam pie ēkas fasādes Rīgā, Lāčplēša ielā 48***

1. **Iesniedzējs** *(norāda atzinuma īsu būtību un objekta nosaukumu, par kuru atzinums sniegts)***:**

Rīgas domes Pieminekļu padome iesniedza izskatīšanai Pieminekļu, piemiņas zīmju un piemiņas vietu izveides konsultatīvajā padomē (turpmāk – padome) Rīgas pašvaldības kultūras iestāžu apvienības lūgumu uzstādīt pie ēkas fasādes Rīgā, Lāčplēša ielā, 48 mākslinieka Aivara Vilipsōna veidoto dzejnieka Aleksandra Čaka cilni (40x60 cm, bronza) (turpmāk – piemiņas plāksne) dzejnieka piemiņai.

1. **Paredzētā darbības vieta:**
	1. **Objekta veids un kadastra apzīmējums:** Ēka, ar kadastra Nr.: [01000300028006](https://www.kadastrs.lv/buildings/9900109301?options%5Binline%5D=false&options%5Borigin%5D=building).

2.2. **Objekta atrašanās adrese:** Ēkas Rīgā, Lāčplēša ielā 48 fasāde.

1. **Iesniedzēja prasījums (iesniegums)** *(norāda informāciju atbilstoši saņemtajiem dokumentiem un MK noteikumiem Nr. 218)***:**

Uzstādīt pie ēkas fasādes Rīgā, Lāčplēša ielā 48, kurā no 1937. gada līdz 1950. gadam dzīvoja latviešu dzejnieks A. Čaks, viņam veltītu piemiņas plāksni.

**4. Faktu konstatējums:**

**4.1. Pēc iesniegtās dokumentācijas saņemšanas (norāda saņemšanas datumu) vispārīgi apraksta galvenos faktus un iesniegto dokumentāciju:**

Vides aizsardzības un reģionālās attīstības ministrijā 2021. gada 16. septembrī saņemta Rīgas domes Pieminekļu padomes 2021. gada 16. septembra vēstule Nr. PP-21-4-nd “Par piemiņas plākšņu izvietošanas saskaņošanu”, kurai pielikumā pievienots:

4.1.1. Rīgas pašvaldības kultūras iestāžu apvienības 2021. gada 27. jūlija iesniegums Nr. RPKIA-21-159-dv;

4.1.2. Rīgas pašvaldības kultūras iestāžu apvienības 2021. gada 4. augusta iesniegums Nr. RPKIA-21-167-dv;

4.1.3. Ēkas pārvaldnieka rakstveida saskaņojums;

4.1.4. Rīgas domes Pieminekļu padomes sēdes protokola izraksts;

4.1.5. piemiņas plāksnes jeb ciļņa vizualizācija attēlos (divi varianti).

**4.2. Konstatē un apraksta vēsturiskā notikuma faktu vai personas vēsturisko nozīmīgumu un ietvertās ieceres atbilstību normatīvajiem aktiem:**

Dzejnieka A. Čaka (1901–1950) ieguldījums latviešu literatūras un kultūras vēsturē ir nenoliedzams, viņam raksturīgās radošās brīvības izpausmes literatūrā un pilsētvides mīlestība ir pelnījušas ievērību, tādēļ kā unikāls māksliniecisks un informatīvs vēstījums var tikt veidota un pie dzejnieka pēdējās dzīvesvietas nama fasādes novietota īpaša piemiņas plāksne jeb cilnis. Uz publiskā ārtelpā izvietojamās informatīvās piemiņas plāksnes norādāmais uzraksts pilnībā atbilst normatīvo aktu prasībām valsts valodas lietošanas jomā. Kopumā iecere par šīs kultūrvēsturiski nozīmīgās personas piemiņas iemūžināšanu Rīgas publiskajā ārtelpā atbilst normatīvo aktu prasībām attiecīgajā jomā.

**4.3. Vērtē ieceres arhitektonisko, māksliniecisko un dizaina kvalitāti:**

Piemiņas plāksnes jeb ciļņa vizualizācija attēla veidā un tās īstenotāja (mākslinieka A. Vilipsōna) profesionālā kvalifikācija un līdzšinējā darba pieredze ļauj pozitīvi novērtēt īstenojamās ieceres arhitektonisko, māksliniecisko un dizaina kvalitāti. Kopējais idejas estētiskais un kompozicionālais risinājums ir oriģināls un atbilstošs.

**4.4. Norāda iesniegtās dokumentācijas izvērtēšanas padomes sēdē datumu un pieņemto konceptuālo lēmumu:**

Iesniegtā dokumentācija ir izvērtēta Pieminekļu, piemiņas zīmju un piemiņas vietu izveides konsultatīvās padomes sēdē 2021. gada 30. septembrī.

**Konceptuālais lēmums**: atbalstīt ieceri.

**5. Atzinuma pamatojums** *(norāda atzinuma un pieņemtā lēmuma pamatojumu)***:**

Atzinumu un pieņemto lēmumu pamato attiecīgās personas sabiedriskais un kultūrvēsturiskais nozīmīgums, ieceres atbilstība normatīvo aktu prasībām attiecīgajā jomā, kā arī pārliecība par īstenojamās ieceres arhitektonisko, māksliniecisko un dizaina kvalitāti.

**6. Atzinums: Norāda padomes sēdes datumu un pieņemto lēmumu** (atbalstīt ieceri; neatbalstīt ieceri; atlikt ieceres vērtēšanu konstatēto trūkumu dēļ, nosakot termiņu to novēršanai)**:**

Pieminekļu, piemiņas zīmju un piemiņas vietu izveides konsultatīvās padomes 2021. gada 30. septembra lēmums:

- **atbalstīt ieceri.**

Padomes priekšsēdētāja Elita Turka

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU